خل نوكف وكفه ونتكابل ***وجهج خلي يكابل وجهي
ونخلي الشفه على الشفه *** ونتحاضن صدرج وي صدري
خل عيني تسولف وي عينج*** وويه ايدج تتشابج ايدي
خل نتبادل نظرات الحب *** وخل عينج تتناغم وي عيني
خل نسكت ننظر بس نظره *** واحد للثاني ومانحجي
مايحتاج الساني ايكلج *** ولايحتاج السانج يحجي
خل اسمع دكات كليبج*** واستمعي انت لدكت كلبي
خل افهم شيكول كليبج*** وافتهمي انت شنهو بكلبي
بكلبي اهات وحصره وونه***وحب جارف لعيونج انتي
حب مايتوصف عالورقه*** حب صادق اكثر من نفسي
حب قيس اشكد كالو عنه***واشكد ماحب بس مو مثلي
صالح قاسم